Ερωτόκριτος Νταμαρλής

Ο **Ερωτόκριτος Νταμαρλής** (γεννημένος στις 13 Μαΐου 1992, στη Σάρτη Χαλκιδικής) είναι Έλληνας επαγγελματίας ποδοσφαιριστής, ο οποίος αγωνίζεται στον **Α.Ο. Σάρτης 1982** στη Α1 Ερασιτεχνική Κατηγορία της Ε.Π.Σ. Χαλκιδικής. Κατά τη διάρκεια της ποδοσφαιρικής του καριέρας αγωνίζεται κυρίως στη θέση του αμυντικού μέσου.

## Ποδοσφαιρική καριέρα
## Άρης Θεσσαλονίκης
Το 2002, ξεκίνησε την καριέρα του από τις ακαδημίες του Άρη και σταδιακά πέρασε από όλα τα ηλικιακά τμήματα του συλλόγου.  
Τα τέσσερα, πρώτα, χρόνια, της παρουσίας του στον Άρη ήταν πάρα πολύ δύσκολα, καθώς ήταν αναγκασμένος, τέσσερις φορές την εβδομάδα, να ταξιδεύει συνολικά 280 χιλιόμετρα, για να συμμετέχει στις προπονήσεις και στους αγώνες της ομάδας. 

Κατέκτησε το Πρωτάθλημα ως μέλος της ομάδας Νέων τη σεζόν 2010-2011.  έχοντας ως συμπαίκτες τους Διούδη, Γιαννιώτα, Ρένια, Αγγελούδη, οι οποίοι στελέχωσαν σταδιακά την πρώτη ομάδα του συλλόγου.

Το καλοκαίρι του 2012, ανέβηκε στην πρώτη ομάδα και υπέγραψε τριετές επαγγελματικό συμβόλαιο με τον Άρη ενώ παράλληλα ακολούθησε και την θερινή προετοιμασία της πρώτης ομάδας. 

Πραγματοποίησε το ντεμπούτο του στο πρωτάθλημα της Α’ Εθνικής στις 27 Αυγούστου του 2012 με προπονητή τον Κατσαβάκη, στον αγώνα εναντίον του Πανιωνίου. 

Πέτυχε το πρώτο του τέρμα με την κίτρινη φανέλα στον εκτός έδρας αγώνα με την Εργοτέλη στις 7 Δεκεμβρίου 2013 (τελικό σκορ 3-3).  

Στους «κίτρινους» κατέγραψε συνολικά 26 συμμετοχές και σημείωσε 1 τέρμα. Αναλυτικότερα είχε 24 συμμετοχές και ένα τέρμα στην Superleage 1, και 2 συμμετοχές στο Κύπελλο Ελλάδας.

Παρέμεινε στον Άρη μέχρι τις 13 Αυγούστου 2014, όταν και έλυσε το συμβόλαιο του με την ομάδα και μεταγράφηκε στον Αγροτικό Αστέρα. , όπου κατά την διάρκεια της εξάμηνης παρουσίας του κατέγραψε μόλις μια συμμετοχή.

Επόμενοι σταθμοί της καριέρας του υπήρξαν: η Επισκοπή Ρεθύμνου (2015)  , η Α.Ε. Ερμιονίδας , και ο Απόλλων Καλαμαριάς 

## Α.Ο. Σάρτης
Το καλοκαίρι του 2016, καθώς δεν βρήκε κάποιο επαγγελματικό συμβόλαιο που να καλύπτει τις φιλοδοξίες του, επέστρεψε στη γενέτειρά του και έκτοτε αγωνίζεται με τα χρώματα του Α.Ο. Σάρτης 1982.

Τον Απρίλιο του 2024, στην επέτειο των 100 χρόνων από την ίδρυση του χωριού της Σάρτης, η τοπική ποδοσφαιρική ομάδα, με γκολ του Νταμαρλή, κατέκτησε το κύπελλο της ΕΠΣ Χαλκιδικής νικώντας με 2-1 τον ΠΟ Μουδανιών, και έτσι έγινε η πρώτη ομάδα της χερσονήσου της Σιθωνίας που κατέκτησε το κύπελλο Χαλκιδικής.

Στις 13 Αυγούστου 2024, ο Νταμαρλής υπέγραψε την ανανέωση της συνεργασίας με τη ομάδα της Σάρτης. 

## Εθνικές ομάδες
Ο Νταμαρλής έχει χριστεί 2 φορές διεθνής με την Εθνική Ελλάδας Κ21, το φθινόπωρο του 2012, καθώς αγωνίστηκε σε 2 φιλικούς αγώνες εναντίον της Εθνική Βελγίου Κ21   και της Εθνική Αυστρίας Κ21  

## Παραπομπές


## Εξωτερικοί σύνδεσμοι
* Προφίλ Ε. Νταμαρλή στο transfermarkt.com

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Α.Ο. Επισκοπής Ρεθύμνου
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Εθνικής Ελλάδας Κ21